**հիմնավորոՒՄ**

**ՀՀ ԿԱՌԱՎԱՐՈՒԹՅԱՆ «ԳՆՄԱՆ ՊԱՅՄԱՆԱԳՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ**

1. **Անհրաժեշտությունը**

ՀՀ կառավարության «Գնման պայմանագրում փոփոխություններ կատարելու մասին» որոշման նախագծի ընդունումը անհրաժեշտ է 2022 թվականի ՀՀ պետական բյուջեով նախատեսված «1049 Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովելու նպատակով:

1. **Ընթացիկ իրավիճակը և խնդիրները**

Ներկայացված նախագծով առաջարկվում է թույլատրել Հայաստանի Հանրապետության տարածքային կառավարման և ենթակառուցվածքների նախարարությանը փոփոխություն կատարելու «ԵՎՐՈԱՍՖԱԼՏ» փակ բաժնետիրական ընկերության հետ 2021 թվականի սեպտեմբերի 3-ին կնքված թիվ ՏԿԵՆ-ՀԲՄԱՇՁԲ-2021/23Շ պայմանագրում՝ պայմանագրի 3.1.2-րդ կետի պահանջներին համապատասխան աշխատանքների չկատարված մասի համար սահմանելով նոր ժամկետ՝ սույն կետի հիման վրա կնքվող համաձայնագիրն ուժի մեջ մտնելու օրվանից հաշված 60 օր՝ չկիրառելով թիվ ՏԿԵՆ-ՀԲՄԱՇՁԲ-2021/23Շ պայմանագրի 6.2 կետով նախատեսված տույժը։ Նշված փոփոխության համար «ԵՎՐՈԱՍՖԱԼՏ» ՓԲԸ-ն խնդրանքով դիմել է ՀՀ տարածքային կառավարման և ենթակառուցվածքների նախարարություն, հայտնելով հետևյալը.

ՀՀ տարածքային կառավարման և ենթակառուցվածքների նախարարության հետ կնքված թիվ ՏԿԵՆ-ՀԲՄԱՇՁԲ-2021/23Շ պայմանագրի շրջանակներում «ԵՎՐՈԱՍՖԱԼՏ» ՓԲԸ-ն իրականացնում է Հ8, /Մ-2/-Այնթապ-Մխչյան-Արտաշատ-Այգևան հանրապետական նշանակության ավտոճանապարհի կմ21+200-կմ 26+400 և կմ30+000-կմ33+500 հատվածների հիմնանորոգման աշխատանքները:

Վերոնշյալ աշխատանքերը կատարելու համար Պայմանագրով նախատեսվել է 130 օր: Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն շինարարական աշխատանքները մեկնարկելուց հետո ի հայտ են եկել մի շարք խնդիրներ, որոնք նախագծային փոփոխությունների անհրաժեշություն են առաջացրել, իսկ առաջարկվող նախագծային փոփոխությունների գործընթացը սահմանված կարգով իրականացնելու համար որոշակի ժամանակ է պահանջվել: Միաժամանակ, աշխատանքների իրականացմանը խոչընդոտել են առկա վերգետնյա գազատարի հենասյուները, որոնց տեղափոխման համար պահանջվել է ավելի քան 30 օր: Ինչպես նաև աշխատանքներն իրականացվել են չընդհատելով ճանապարհային երթևեկությունը, որը վերջին շրջանում բավականին ինտեսիվ և ծանրաբեռնված է եղել, ինչը նույնպես ազդել է աշխատանքի կատարման ժամկետների վրա՝ դանդաղեցնելով ասֆալտապատման աշխատանքների ընթացքը: Արդյունքում, նշված հանգամանքների պատճառով Կապալառուի աշխատանքները դանդաղել են և Կապալառուն հնարավորություն չի ունեցել նախատեսված աշխատանքները ավարտել սահմանված ժամկետում: Այնուամենայնիվ, ընկերության կողմից կատարվել են ընդհանուր աշխատանքների մոտ 50 տոկոսը։

Հաշվի առնելով վերոգրյալը ընկերությունը խնդրել է աշխատանքների կատարման ժամկետը երկարաձգել առնվազն 60 օրով՝ աշխատանքներն ամբողջովին ավարտելու համար:

Հարկ ենք համարում նշել, որ նախագծում նշված 60 օր ժամկետը նախատեսվել է հիմք ընդունելով հետևյալը.

թիվ ՏԿԵՆ-ՀԲՄԱՇՁԲ-2021/23Շ պայմանագիրը կնքվել է «Գնումների մասին» ՀՀ օրենքի 15-րդ հոդվածի 6-րդ մասի հիմքով։ ՀՀ կառավարության 03.03.2022թ. թիվ 236-Ն որոշմամբ պայմանագրով նախատեսված աշխատանքների իրականացման համար հատկացվեցին ֆինանսական միջոցներ և **24.04.2022թ. կնքվեց թիվ 1** համաձայնագիրը և մեկնարկեցին աշխատանքները։ Աշխատանքների մեկնարկից հետո ի հայտ եկան մի շարք խնդիրներ, որոնք նախագծային նոր լուծումներ էին պահանջում, ուստի Կապալառուն դիմեց Պատվիրատուին՝ նախագծում անհրաժեշտ փոփոխություններ կատարելու խնդրանքով։ Բարձրացված խնդիրները Պատվիրատուի կողմից ներկայացվեցին նախագծանախահաշվային փաստաթղթերը կազմող և հեղինակային հսկողություն իրականացնող կազմակերպությանը։ Վերջինիս կողմից նախագծում կատարվեցին համապատասխան փոփոխություններ և փորձաքննության դրական եզրակացությունը ստանալուց հետո նախագիծը ներկայացվեց Պատվիրատուին։ Արդյունքում, ՀՀ կառավարության 02.06.2022թ. թիվ 812-Ն որոշմամբ նախատեսվեցին լրացուցիչ ֆինանսական միջոցներ և **10.06.022թ. Կապալառուի հետ կնքվեց թիվ 2** համաձայնագիրը։ Ըստ էության, ժամկետի ավելացում չի նախատեսվում, ի սկզբանե սահմանված 130 օրը էական չի փոփոխվում, հաշվի առնելով, որ այդ ժամկետից մոտ 60 օր է պահանջվել նախագծի փոփոխման, փորձաքննության իրականացման և աշխատանքները շարունակելու նպատակով թիվ 2 համաձայնագրի կնքման համար, ինչպես նաև երթևեկության ինտենսիվության բարձրացման գործոնը։

1. **Առաջարկվող կարգավորման բնույթը**

Նախագծի ընդունման նպատակն է ավարտին հասցնել թիվ ՏԿԵՆ-ՀԲՄԱՇՁԲ-2021/23Շ պայմանագրի շրջանակներում «ԵՎՐՈԱՍՖԱԼՏ» ՓԲԸ-ն իրականացնում է Հ8, /Մ-2/-Այնթապ-Մխչյան-Արտաշատ-Այգևան հանրապետական նշանակության ավտոճանապարհի կմ21+200-կմ 26+400 և կմ30+000-կմ33+500 հատվածների հիմնանորոգման աշխատանքները։

**4.Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և ենթակառուցվածքների նախարարության և «Ճանապարհային դեպարտամենտ» հիմնադրամի կողմից:

**5.Ակնկալվող արդյունքը**

ՀՀ տարածքում ասֆալտապատ ավտոմոբիլային ճանապարհների տոկոսային կշռի ավելացում:

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 3.2, 3-րդ պարբերության 1-ին և 2-րդ ենթակետեր/ ռազմավարական փաստաթղթերի դրույթներից:

Մասնավորապես, միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ։